
În conformitate cu prevederile Regulamentului Camerei Deputaţilor, vă înaintăm, alăturat, Raportul asupra proiectului de Lege pentru aprobarea Ordonanţei Guvernului nr.112/1999 privind călătoriile gratuite în interes de serviciu şi în interes personal pe căile ferate române.



În raport de obiectul de reglementare şi conţinutul său, proiectul de lege face parte din categoria legilor ordinare.

PREŞEDINTE,

István Antal

                                                                                         Nr.23/136/2000

RAPORT

asupra proiectului de Lege pentru aprobarea Ordonanţei Guvernului nr.112/1999 privind călătoriile gratuite în

 interes de serviciu şi în interes personal pe căile ferate române



1. Comisia pentru industrii şi servicii a fost sesizată, cu nr.233 din 22 mai 2000, pentru avizare şi dezbatere în fond cu proiectul de Lege pentru aprobarea Ordonanţei Guvernului nr.112/1999 privind călătoriile gratuite în interes de serviciu şi în interes personal pe căile ferate române.



Ordonanţa a fost avizată favorabil de Consiliul Legislativ, cu nr.902 din 31 august 1999.



Proiectul de lege a fost adoptat de Senat, în şedinţa din 15 mai 2000, în forma prezentată de Guvern.



Proiectul de lege a fost avizat favorabil, în forma adoptată de Senat, de Comisia pentru muncă şi protecţia socială, cu nr.198/XVIII din 25 mai 2000, de Comisia pentru buget, finanţe şi bănci, cu nr.372 din 21 iunie 2000 şi de Comisia juridică, de disciplină şi imunităţi, cu nr.233 din 25 mai 2000.



Domnul deputat Ion Rădoi a depus mai multe amendamente la proiectul de lege.



Raportorii au analizat proiectul de lege în mai multe întâlniri cu specialişti din cadrul Ministerului Lucrărilor Publice, Transporturilor şi Locuinţei şi cu iniţiatorul amendamentelor, pentru pregătirea dezbaterii în comisie.



2. În raport de obiectul de reglementare şi conţinutul său, proiectul de lege face parte din categoria legilor ordinare.



3. Examinarea proiectului de lege a avut loc în şedinţa comisiei din data de 12 decembrie 2002.



La lucrările comisiei au participat specialişti din Ministerul Lucrărilor Publice, Transporturilor şi Locuinţei sub conducerea domnului secretar de stat Tudor Florescu.



4. La lucrările comisiei au fost prezenţi 21 de deputaţi din totalul de 26 de deputaţi membri ai comisiei.



Raportul comisiei a fost adoptat în unanimitate.



5. În urma dezbaterii, membrii comisiei au propus admiterea cu modificări şi completări a proiectului de lege.

I.   A M E N D A M E N T E    A D M I S E



În urma dezbaterii, Comisia pentru industrii şi servicii propune adoptarea proiectului de lege cu amendamente admise

	Nr.

crt.
	Text adoptat de Senat


	Amendamente admise


	Motivaţie

	0
	1
	2
	3

	1.
	LEGE

pentru aprobarea Ordonanţei Guvernului nr.112/1999 privind călătoriile gratuite

 în interes de serviciu şi în interes personal pe căile ferate române


	Nemodificat
	

	2
	Articol unic:  Se aprobă Ordonanţa Guvernului nr.112 din 30 august 1999 privind călătoriile gratuite  în interes de serviciu şi în interes personal pe căile ferate române, emisă în temeiul art.1 lit.H pct.11 din Legea nr.140/1999 privind abilitarea Guvernului de a emite ordonanţe şi publicată în Monitorul Oficial al României, Partea I, nr.425 din 31 august 1999.


	Art.I. -  Se aprobă Ordonanţa Guvernului nr.112 din 30 august 1999 privind călătoriile gratuite  în interes de serviciu şi în interes personal pe căile ferate române, publicată în Monitorul Oficial al României, Partea I, nr.425 din 31 august 1999, cu următoarele modificări şi completări:


	S-a eliminat prevederea privind abilitarea Guvernului de a emite ordonanţe.


	0
	1
	2
	3

	3. 
	O R D O N A N Ţ Ă

privind călătoriile gratuite în interes de serviciu şi în interes personal pe căile ferate române


	Nemodificat
	

	4. 
	Art. 1. - (1) Salariaţii încadraţi cu contract individual de muncă pe durată nedeterminată la Societatea Naţională de Transport Feroviar de Călători "C.F.R. Călători" - S.A. şi la unităţile din structura acesteia, inclusiv filialele cu personalitate juridică, beneficiază, anual, de autorizaţii de călătorie în interes de serviciu şi în interes personal pe căile ferate române. Contravaloarea acestor autorizaţii constituie cheltuieli de exploatare ale Societăţii Naţionale de Transport Feroviar de Călători "C.F.R. Călători" - S.A.
(2) Membrii de familie ai personalului prevăzut la alin. (1) şi pensionarii proveniţi din acest personal beneficiază, anual, de 12 călătorii gratuite dus-întors pe căile ferate române, iar membrii de familie ai pensionarilor beneficiază, anual, de 6 călătorii gratuite dus-întors pe căile ferate române, pe bază de permise individuale.


	1. Articolul 1 va avea următorul cuprins:

"Art. 1. - (1) Salariaţii încadraţi cu contract individual de muncă pe durată nedeterminată la compartimentele de specialitate feroviară din cadrul Ministerului Lucrărilor Publice, Transporturilor şi Locuinţei şi la Societatea Naţională de Transport Feroviar de Călători "C.F.R. Călători" - S.A., filialele acesteia precum şi la subunităţile din structura organizatorică a acestora, beneficiază, de autorizaţii de călătorie în interes de serviciu şi în interes personal pe căile ferate române, în mod gratuit. 
(2) Membrii de familie ai salariaţilor prevăzuti la alin. (1) beneficiază, anual, de 24 de file de permise de călătorie pe căile ferate române, în mod gratuit."


	Reformulare şi precizare privind salariaţii din structura Ministerului Lucrărilor Publice, Transporturilor şi Locuinţei şi a Societăţii Naţionale de Transport Feroviar de Călători "CFR Călători", care primesc autorizaţii de călătorie.  Prevederea privind suportarea cheltuielilor pentru autorizaţii a fost reformulată şi preluată într-un articol separat.



	5. 
	Art. 2. - (1) Salariaţii încadraţi cu contract individual de muncă pe durată nedeterminată în aparatul central al Ministerului Transporturilor, în unităţile medicale din reţeaua proprie a Ministerului Transporturilor, în şcolile, grupurile şcolare, liceele de transporturi căi ferate, la Casa Asigurărilor de Sănătate a Transporturilor şi la Autoritatea Feroviară Română - AFER, precum şi pensionarii proveniţi din acest personal beneficiază anual, de 12 călătorii gratuite dus-întors pe căile ferate române în interes personal, pe bază de permise individuale.

(2) Pentru călătoria în interes de serviciu salariaţii prevăzuţi la alin. (1) beneficiază de legitimaţii de călătorie gratuită pe căile ferate sau de autorizaţii de călătorie, după caz.

(3) Membrii de familie ai salariaţilor şi ai pensionarilor prevăzuţi la alin. (1) beneficiază, anual, de 6 călătorii gratuite dus-întors pe căile ferate române în interes personal, pe bază de permise individuale.

(4) Contravaloarea călătoriilor se suportă în aceleaşi condiţii ca şi pentru persoanele prevăzute la art. 1. 

	2. Articolul 2 va avea următorul cuprins:

"Art. 2. - (1) Beneficiază, anual  de 24 de file de permise de călătorie pe căile ferate române în interes personal, în mod gratuit, salariaţii încadraţi cu contract individual de muncă pe durată nedeterminată:

· în aparatul central al Ministerului Lucrărilor Publice, Transporturilor şi Locuinţei cu excepţia celor prevăzuţi la art.1 alin.(1);

· la Autoritatea Feroviară Română - AFER.
(2) Beneficiază, anual  de 24 de file de permise de călătorie pe căile ferate române în interes personal, în mod gratuit, salariaţii încadraţi cu contract individual de muncă pe durată nedeterminată:

-  în unităţile medicale din reţeaua proprie a Ministerului Lucrărilor Publice, Transporturilor şi Locuinţei;

- în grupurile şcolare de transporturi căi ferate;

- la Clubul Sportiv Rapid Bucureşti;

- la Casa Asigurărilor de Sănătate a Transporturilor;

(3) Pentru călătoria în interes de serviciu, salariaţii prevăzuţi la alin. (1) şi alin. (2) beneficiază de legitimaţii de călătorie pe căile ferate sau de autorizaţii de călătorie,după caz, în mod gratuit. Funcţiile de conducere din unităţile menţionate la alin (1), care beneficiază de autorizaţii de călătorie se stabilesc prin ordin al ministrului lucrărilor publice, transporturilor şi locuinţei şi nu mai beneficiază, în anul respectiv, de permise de călătorie.

(4) Lista grupurilor şcolare de transporturi căi ferate ai căror salariaţi beneficiază de permise de călătorie, este prezentată în anexa nr. I. 

(5) Membrii de familie ai salariaţilor  prevăzuţi la alin.(1) şi alin.(2) beneficiază, anual, de 12 file de permise de călătorie pe căile ferate române, în mod gratuit."


	S-au precizat unităţile ale căror salariaţi primesc permise de călătorie în interes personal

	6. 
	Art. 3. - Salariaţii, membrii de familie ai acestora, precum şi pensionarii proveniţi de la Compania Naţională de Căi Ferate "C.F.R." - S.A., Societatea Naţională de Transport Feroviar de Marfă "C.F.R. Marfă" - S.A., Societatea de Administrare Active Feroviare "S.A.A.F." - S.A., Societatea de Servicii de Management Feroviar "S.M.F." - S.A. şi de la filialele acestora beneficiază de călătorii gratuite pe căile ferate române în interes de serviciu sau în interes personal în aceleaşi condiţii ca şi personalul Societăţii Naţionale de Transport Feroviar de Călători "C.F.R. Călători" - S.A. prevăzut la art. 1, contravaloarea acestora fiind suportată de unităţile din care fac parte, în limitele stabilite prin contractele colective de muncă încheiate la nivelul acestor unităţi.

	3. Articolul 3 va avea următorul cuprins:

"Art. 3. - (1) Salariaţii încadraţi cu contract individual de muncă pe durată nedeterminată de la Compania Naţională de Căi Ferate "C.F.R." - S.A., Societăţii Naţionale de Transport Feroviar de Marfă "C.F.R. Marfă" - S.A., Societăţii de Administrare Active Feroviare "S.A.A.F." - S.A., Societăţii Comerciale de Transport cu Metroul Bucureşti "METROREX" - S.A., de la filialele acestora, precum şi subunităţile din structura organizatorică a acestora,  beneficiază de autorizaţii sau permise de călătorie pe căile ferate române,în interes de serviciu sau în interes personal, în mod gratuit, în aceleaşi condiţii ca şi personalul Societăţii Naţionale de Transport Feroviar de Călători "C.F.R. Călători" - S.A., prevăzute la art. 1.

(2) Membrii de familie ai salariaţilor prevăzuţi la alin.(1) beneficiază, anual, de 24 file de permis de călătorie pe căile ferate române, în mod gratuit.

(3) Eliberarea autorizaţiilor şi permiselor pentru personalul prevăzut la alineatele (1) şi (2) se face pe baza  contractelor încheiate între S.N.T.F.C. "C.F.R. Călători" - S.A. şi unităţile menţionate la alin.(1), numai dacă unităţile respective suportă aceste cheltuieli."


	Precizare privind societăţile din sistemul căilor ferate care beneficiză de autorizaţii sau permise de călătorie. 

	7. 
	Art. 4. - (1) Salariaţii încadraţi cu contract individual de muncă pe durată nedeterminată în unităţile desprinse din Societatea Naţională a Căilor Ferate Române înainte de intrarea în vigoare a Ordonanţei de urgenţă a Guvernului nr. 12/1998 privind transportul pe căile ferate române şi reorganizarea Societăţii Naţionale a Căilor Ferate Române şi salariaţii unităţilor desprinse din fostul Departament al căilor ferate şi din Societatea Naţională a Căilor Ferate Române, potrivit Hotărârii Guvernului nr. 570/1991 privind modificarea Hotărârii Guvernului nr. 235/1991 şi reorganizarea activităţii transporturilor feroviare, precum şi membrii lor de familie beneficiază de permise de călătorie gratuită pe căile ferate, în interes personal, contravaloarea acestora fiind suportată de unităţile respective, în limitele stabilite prin contractele colective de muncă încheiate la nivelul acestor unităţi.

(2) Condiţiile de eliberare a permiselor de călătorie în interes personal se stabilesc prin convenţie între Societatea Naţională de Transport Feroviar de Călători "C.F.R. Călători" - S.A. şi unităţile prevăzute la alin. (1).


	4. Articolul 4 va avea următorul cuprins:

"Art. 4. - (1) Salariaţii încadraţi cu contract individual de muncă pe durată nedeterminată în unităţile desprinse din Societatea Naţională a Căilor Ferate Române înainte de intrarea în vigoare a Ordonanţei de urgenţă a Guvernului nr. 12/1998 privind transportul pe căile ferate române şi reorganizarea Societăţii Naţionale a Căilor Ferate Române precum şi salariaţii unităţilor desprinse din fostul Departament al căilor ferate şi din Societatea Naţională a Căilor Ferate Române, potrivit Hotărârii Guvernului  nr. 235/1991 şi reorganizarea activităţii transporturilor feroviare, beneficiază de maxim 24 file de permise de călătorie pe căile ferate române, în interes personal, în mod gratuit, pe întreaga perioadă în care unitatea îşi păstrează profilul de activitate preponderent feroviară.

(2) Membrii de familie ai salariaţilor prevăzuţi la alin. (1) beneficiază de jumătate din numărul de file aferente titularului, în mod gratuit. 

(3) Contravaloarea permiselor se suportă de unităţile respective,  în limitele stabilite prin contractele colective de muncă încheiate la nivelul acestor unităţi şi sunt deductibile fiscal.
(4) Metodologia de acordare, de eliberare şi de retragere a permiselor pentru salariaţii agenţilor economici care beneficiază de prevederile alineatelor de mai sus, se stabileşte şi se  aprobă  prin ordin al ministrului lucrărilor publice, transporturilor şi locuinţei, în baza declaraţiei conducătorului unităţii prin care confirmă menţinerea profilului de activitate preponderent feroviară.

(5) Eliberarea autorizaţiilor şi permiselor se face numai pe bază de  contracte încheiate între S.N.T.F.C. "C.F.R. Călători" - S.A. şi unităţile susmenţionate, cu suportarea contravalorii acestora de către unităţile respective."


	

	8. 
	
	5. După articolul 4 se introduc articolele 41 şi 42 ,  cu următorul cuprins:

"Art. 41 - Salariaţii încadraţi cu contract de muncă pe durată determinată la unităţile prevăzute la articolele 1 - 4, pot beneficia de bilete de călătorie în interesul serviciului, contravaloarea acestora suportându - se în acelaşi mod ca autorizaţiile de călătorie."

"Art. 42  - (1)  Dreptul la autorizaţii de călătorie se pierde dacă acestea se înstrăinează pentru a fi folosite de alte persoane, în anul respectiv în care s-a constatat abaterea, aplicându-se sancţiunile disciplinare şi penale  prevăzute de legislaţia în vigoare. Deplasarea în interes de serviciu se va face cu bilete de călătorie în interes de serviciu.

(2) Pierderea dreptului de călătorie pe bază de permise, are loc în următoarele cazuri:

a) desfacerea disciplinară a contractului de muncă;

b) înstrăinarea permisului de călătorie pentru a fi utilizat de altă persoană.

Pierderea dreptului la permise pentru salariaţi sau pensionari determină pierderea dreptului şi pentru membrii de familie ai acestora.

(3) Membrii de familie ai posesorilor de autorizaţii şi permise de călătorie care au decedat, îşi menţin dreptul la permise de călătorie până la finele anului,  în anul următor urmând a primi permise de călători dacă îndeplinesc condiţiile de emitere menţionate în metodologia prevăzută la articolul 10." 


	

	9. 
	Art. 5. - (1) Pensionarii şi membrii lor de familie beneficiază de călătorii gratuite pe căile ferate, pe bază de permise individuale, dacă la data pensionării au o vechime în unităţi de cale ferată de cel puţin 25 de ani bărbaţii şi 20 de ani femeile, dacă se pensionează din alte unităţi.

(2) Pentru salariaţii care se pensionează din cadrul S.N.T-F.C. "C.F.R. Călători" - S.A., C.N.C.F. "C.F.R." -S.A., S.N.T.F.M. "C.F.R. Marfă" -S.A. S.A.A.F. "S.A.A.F." - S.A., S.S.M.F. "S.M.F." - S.A., din cadrul unităţilor acestora, din cadrul Ministerului Transporturilor, vechimea minimă necesară pentru a beneficia de drepturile prevăzute la alin. (1), este de 10 ani. 
(3) Pensionarii pentru invaliditate de orice grad, cauzată de accidente de muncă sau de evenimente de cale ferată, proveniţi din salariaţii unităţilor prevăzute la art. 3 şi membrii lor de familie, beneficiază de călătorii gratuite pe căile ferate indiferent de vechimea avută în aceste unităţi.


	6. Articolul 5 va avea următorul cuprins:

"Art. 5. - (1) Pensionarii şi membrii lor de familie beneficiază de permise de călătorie  pe căile ferate române, în mod  gratuit, dacă la data pensionării persoana care se pensionează îndeplineşte una din următoarele condiţii:

a) este salariată într-o unitate prevăzută la articolul 1, art. 2(1) şi art. 3 şi are cel puţin o vechime de 10 ani în aceste unităţi;

b)este salariată la altă unitate decât cele prevăzute la art.1, art.2(1) şi art.3 şi are o vechime de 25 de ani - bărbaţii şi 20 de ani - femeile, în unităţile prevăzute la art.1, art.2(1) şi art.3, precum şi în unităţile din cadrul fostului Departament al Căilor Ferate şi al fostei Societăţi Naţionale a Căilor Ferate Române, până la data intrării în vigoare a actului normativ care a stabilit desprinderea unităţilor din fostul Departament al Căilor Ferate şi din Societatea Naţională a Căilor Ferate Române.

c) Vechimea în muncă se calculează prin cumularea perioadelor în care salariatul a lucrat ca angajat pe durată nedeterminată în unităţile menţionate la literele precedente.

(2) Pensionarii pentru invaliditate de orice grad, cauzată de accidente de muncă sau de evenimente de cale ferată, proveniţi din salariaţii unităţilor prevăzute la articolele 1 - 3, precum şi membrii lor de familie, beneficiază de permise de călătorie pe căile ferate române, în mod gratuit, indiferent de vechimea avută în aceste unităţi.

(3) Pensionarii care îndeplinesc condiţiile pentru a beneficia de permise, în mod gratuit, au dreptul la 24 file de permise, anual, iar membrii lor de familie la 12 file de permise.

(4) Contravaloarea permiselor emise, în mod gratuit,  pensionarilor care îndeplinesc condiţiile prevăzute la alin. (1), lit. a) şi b) şi alin. (2) şi a membrilor lor de familie, se suportă din bugetul Ministerului Lucrărilor Publice, Transporturilor şi Locuinţei.

(5) Dreptul de a solicita permise se prescrie după trecerea a trei ani de la data pensionării, dacă solicitarea nu a fost făcută în acest termen." 


	S-au unificat prevederile privind eliberarea permiselor pentru pensionari şi membrii de familie ai acestora

	10. 
	Art. 6. - (1) Pensionarii şi membrii lor de familie, cărora li s-au acordat permise de călătorie gratuită în interes personal până la data intrării în vigoare a prezentei ordonanţe, beneficiază în continuare de acest drept, atâta timp cât sunt îndeplinite condiţiile în baza cărora au fost acordate.


	7. Articolul 6 va avea următorul cuprins:

"Art. 6. - (1) Pensionarii şi membrii lor de familie, cărora li s-au acordat permise de călătorie în interes personal, în mod gratuit, până la data intrării în vigoare a prezentei ordonanţe, beneficiază în continuare de acest drept, atâta timp cât sunt îndeplinite condiţiile în baza cărora au fost acordate.

(2) Contravaloarea permiselor emise se suportă din bugetul Ministerului Lucrărilor Publice, Transporturilor şi Locuinţei."


	

	11. 
	Art. 7. - Studenţii în vârstă de până la 25 de ani şi, respectiv, 26 de ani, în cazul în care urmează studii superioare cu o durată mai mare de 5 ani, din unităţi şi instituţii de învăţământ de stat sau particular acreditate, şi elevii din astfel de instituţii de învăţământ, copii ai beneficiarilor de călătorii gratuite pe căile ferate în interes personal stabilite potrivit prevederilor prezentei ordonanţe, care sunt în întreţinerea acestora, a tutorilor sau aflaţi în plasament familial, benefiziază de legitimaţii de călătorie gratuită pe căile ferate în condiţiile stabilite pentru beneficiarii de călătorii gratuite în interes personal pe căile ferate de pe urma cărora au acest drept.


	8. Articolul 7 se abrogă.
	Prevederile din acest articol au fost preluate la pct. f) din anexa la prezenta ordonanţă.

	12. 
	Art. 8. - (1) În înţelesul prezentei ordonanţe, membri de familie sunt soţul, soţia şi copiii minori, precum şi copiii care se încadrează în categoriile prevăzute în anexa la prezenta ordonanţă.

(2) Unităţi de cale ferată se consideră Ministerul Transporturilor şi fostul Minister al Transporturilor şi Telecomunicaţiilor, fostul Departament al căilor ferate cu unităţile şi subunităţile din subordine, precum şi Societatea Naţională a Căilor Ferate Române cu unităţile acesteia.


	9. Articolul 8 va avea următorul cuprins:

"Art. 8. -  În înţelesul prezentei ordonanţe, membri de familie sunt soţul, soţia şi copiii minori, precum şi copiii care se încadrează în categoriile prevăzute în anexa II la prezenta ordonanţă."


	

	13. 
	Art. 9. - Societatea Naţională de Transport Feroviar de Călători "C.F.R. Călători" - S.A. poate elibera legitimaţii de călătorie gratuită pe căile ferate, pe timp limitat, unor persoane din afara societăţii comerciale, care se deplasează pentru acţiuni în interesul acesteia, pentru cazurile şi persoanele stabilite de consiliul de administraţie al societăţii.


	10. Articolul 9 va avea următorul cuprins:

"Art. 9. -  Societatea Naţională de Transport Feroviar de Călători "C.F.R. Călători" - S.A. poate elibera legitimaţii de călătorie pe căile ferate române, pe timp limitat, în mod gratuit, unor persoane din afara societăţii comerciale, care se deplasează pentru acţiuni în interesul acesteia, pentru cazurile şi persoanele stabilite de consiliul de administraţie al societăţii."


	

	14. 
	Art. 10. - Metodologia privind încadrarea în categoria de tren, clasă, emiterea, gestionarea şi folosirea legitimaţiilor de călătorie gratuită pe căile ferate se aprobă de Consiliul de administraţie al Societăţii Naţionale de Transport Feroviar de Călători "C.F.R. Călători" - S.A.

	11. Articolul 10 va avea următorul cuprins:

"Art. 10. - (1) Metodologia privind încadrarea în categoria de tren, clasă, condiţiile de emitere, gestionarea şi folosirea legitimaţiilor de călătorie pe căile ferate române, prevăzute în prezenta ordonanţă, va fi reactualizată în termen de 45 de zile de la aprobarea prin lege a prezentei oronanţe şi se se aprobă prin ordin al ministrului lucrărilor publice, transporturilor şi locuinţei.

(2) Prin ordin al ministrului lucrărilor publice, transporturilor şi locuinţei se aprobă tarifele pentru autorizaţiile şi permisele de călătorie, precum şi metodologia de decontare a contravalorii acestora, pentru persoanele  prevăzute la art. 2 alin. (1) şi alin. (2) şi pentru pensionarii prevăzuţi la art. 5 alin. (1) şi alin. (2) şi art. 6."


	

	15. 
	Art. 11. - Societatea Naţională de Transport Feroviar de Călători "C.F.R. Călători" - S.A. este autorizată să încheie convenţii cu administraţiile de căi ferate străine privind călătoriile gratuite în trafic internaţional, potrivit reglementărilor feroviare internaţionale.


	Nemodificat
	

	16. 
	
	12. După articolul 11 se introduce articolul 111, cu următorul cuprins:

"Art.111 -  (1) În cazul schimbării denumirii unităţilor menţionate în prezenta ordonanţă, Ministerul Lucrărilor Publice, Transporturilor şi Locuinţei va face rectificarea corespunzătoare prin ordin al ministrului lucrărilor publice, transporturilor şi locuinţei, care se va publica în Monitorul Oficial al României, Partea I."


	

	17. 
	Art. 12. - La data intrării în vigoare a prezentei ordonanţe se abrogă:

- Decretul Consiliului de Stat nr. 1/1981 privind călătoriile gratuite pe căile ferate în interes personal şi călătoriile gratuite pe căile ferate, cu navele fluviale NAVROM şi cu autovehicule, în interes de serviciu, nepublicat, cu modificările şi completările ulterioare;

- art. 2, 3, 4, 5 şi 6 din Decretul-lege nr. 26/1990 privind acordarea unor drepturi şi înlesniri beneficiarilor prestaţiilor de transporturi, poştă şi telecomunicaţii, precum şi personalului din unităţile Ministerului Transporturilor, publicat în Monitorul Oficial al României, Partea I, nr. 10 din 15 ianuarie 1990;

- art. 12 din Hotărârea Guvernului nr. 235/1991 privind înfiinţarea Societăţii Naţionale a Căilor Ferate Române, publicată în Monitorul Oficial al României, Partea I, nr. 79 din 12 aprilie 1991, cu modificările şi completările ulterioare;

- art. 5 din Hotărârea Guvernului nr. 691/1991 privind înfiinţarea unor societăţi comerciale ca urmare a reorganizării activităţii transporturilor feroviare, publicată în Monitorul Oficial al României, Partea I, nr. 214 din 22 octombrie 1991, astfel cum a fost modificată prin Hotărârea Guvernului nr. 77/1992 privind înfiinţarea unor societăţi comerciale ca urmare a reorganizării activităţii transporturilor feroviare, publicată în Monitorul Oficial al României, Partea I, nr. 36 din 5 martie 1992 şi rectificată în Monitorul Oficial al României, Partea I, nr. 81 din 4 mai 1992, cu modificările ulterioare;

- art. 4 din Hotărârea Guvernului nr. 519/1992 privind înfiinţarea unei societăţi comerciale ca urmare a divizării Societăţii Comerciale "Rova" - S.A. Roşiori de Vede, publicată în Monitorul Oficial al României, Partea I, nr. 231 din 18 septembrie 1992, precum şi orice alte dispoziţii contrare.


	13. Articolul 12 va avea următorul cuprins:

"Art. 12. - La data intrării în vigoare a prezentei ordonanţe se abrogă:

a) Decretul Consiliului de Stat nr. 1/1981 privind călătoriile gratuite pe căile ferate în interes personal şi călătoriile gratuite pe căile ferate, cu navele fluviale NAVROM şi cu autovehicule, în interes de serviciu, nepublicat, cu modificările şi completările ulterioare;

b) art. 2, 3, 4, 5 şi 6 din Decretul-lege nr. 26/1990 privind acordarea unor drepturi şi înlesniri beneficiarilor prestaţiilor de transporturi, poştă şi telecomunicaţii, precum şi personalului din unităţile Ministerului Transporturilor, publicat în Monitorul Oficial al României, Partea I, nr. 10 din 15 ianuarie 1990;

c) art. 12 din Hotărârea Guvernului nr. 570/1991 privind înfiinţarea Societăţii Naţionale a Căilor Ferate Române, publicată în Monitorul Oficial al României, Partea I, nr. 189 din 19.09.1991 cu modificările şi completările ulterioare;

d) art. 5 din Hotărârea Guvernului nr. 691/1991 privind înfiinţarea unor societăţi comerciale ca urmare a reorganizării activităţii transporturilor feroviare, publicată în Monitorul Oficial al României, Partea I, nr. 214 din 22 octombrie 1991, astfel cum a fost modificată prin Hotărârea Guvernului nr. 77/1992 privind înfiinţarea unor societăţi comerciale ca urmare a reorganizării activităţii transporturilor feroviare, publicată în Monitorul Oficial al României, Partea I, nr. 36 din 5 martie 1992 şi rectificată în Monitorul Oficial al României, Partea I, nr. 81 din 4 mai 1992, cu modificările ulterioare;

e) art. 4 din Hotărârea Guvernului nr. 519/1992 privind înfiinţarea unei societăţi comerciale ca urmare a divizării Societăţii Comerciale "Rova" - S.A. Roşiori de Vede, publicată în Monitorul Oficial al României, Partea I, nr. 231 din 18 septembrie 1992, precum şi orice alte dispoziţii contrare.."


	

	18. 
	
	14. După articolul 12 se introduc articolele 121, 122  şi 123 ,  cu următorul cuprins:

"Art.121 - (1) Parlamentul sau Guvernul pot stabili categorii sociale care să beneficieze de călătorii gratuite sau de reduceri de tarife la transportul de călători pe căile ferate române.

(2) Actul normativ de aprobare a călătoriilor gratuite sau a reducerilor tarifare în transportul de călători pe calea ferată trebuie să indice în mod obligatoriu sursa din care se decontează către SNTFC "CFR Călători", contravaloarea călătoriilor gratuite sau diferenţa de tarif.

(3) Circulaţia călătorilor beneficiari de gratuităţi sau de reduceri de tarif se face în baza legitimaţiilor eliberate de SNCTF "CFR Călători", în urma încheierii contractului cu unitatea care suportă diferenţa de tarif."

"Art.122 - (1) Contravaloarea autorizaţiilor şi permiselor  pentru asigurarea călătoriilor pe căile ferate române de care beneficiază, în mod gratuit,  persoanele prevăzute la articolele 3 şi 4, se suportă de agenţi economici sau de instituţiile publice, după caz, şi sunt deductibile fiscal.

(2) Contravaloarea autorizaţiilor şi permiselor emise pentru asigurarea călătoriilor  pe căile ferate române de care beneficiază, în mod gratuit, persoanele prevăzute la art. 2 alin. (1)şi  (2), se suportă din bugetul Ministerului Lucrărilor Publice, Transporturilor şi Locuinţei

 (3) Contravaloarea autorizaţiilor şi permiselor emise pentru asigurarea călătoriilor gratuite pe căile ferate române de care beneficiază, în mod gratuit, persoanele prevăzute la art. 1 şi art. 9, se suportă de Societatea Naţională de Transport Feroviar de Călători "C.F.R. Călători" - S.A. şi sunt deductibile fiscal.

(4) Contravaloarea călătoriilor gratuite pe calea ferată nu constituie venit impozabil pentru persoanele care beneficiază de acestea.

"Art.123 - Anexele I şi II fac parte integrantă din prezenta ordonanţă."


	

	19. 
	
	Art.II - Ordonanţa Guvernului nr.112/1999 privind călătoriile gratuite în interes de serviciu şi în interes personal pe căile ferate române,  modificată şi completată prin prezenta lege, se va republica în Monitorul Oficial al României, Partea I, dându-se textelor numerotarea corespunzătoare.


	


ANEXA I

LISTA

grupurilor şcolare de transport căi ferate şi a grupurilor şcolare de material rulant pentru transporturi feroviare ai căror salariaţi beneficiază de permise de călătorie gratuită conform art.2 alineatul (2)

	Nr.

crt.
	_____
	Amendamente propuse
	Motivaţie

	0
	1
	2
	3

	1.
	
	1. Grupul şcolar industrial transporturi cf Bucureşti

2. Grupul şcolar industrial transporturi cf Craiova

3. Grupul şcolar industrial transporturi cf Timişoara

4. Grupul şcolar industrial transporturi cf Arad

5. Grupul şcolar industrial transporturi cf Cluj Napoca

6. Grupul şcolar industrial transporturi cf Oradea

7. Grupul şcolar industrial transporturi cf Braşov

8. Grupul şcolar industrial transporturi cf Sibiu

9. Grupul şcolar industrial transporturi cf Iaşi

10. Grupul şcolar industrial transporturi cf Buzău

11. Grupul şcolar industrial transporturi cf Galaţi

12. Grupul şcolar industrial transporturi cf Constanţa


	


Anexa  II

	Nr.

crt.
	Text Anexă la OG nr.112/1999
	Amendamente propuse
	Motivaţia

	0
	1
	2
	3

	1
	Categorii de persoane care beneficiază de călătorii gratuite pe căile  ferate române în interes personal în condiţiile art.8 din ordonanţă.


	Categorii de persoane care beneficiază de permise de călătorie pe căile ferate române în interes personal, în condiţiile art. 8 din Ordonanţa Guvernului nr. 112/1999.


	

	2
	a) copii minori înfiaţi, aflaţi sub tutelă, în plasament familial sau încredinţaţi în condiţiile legii unor persoane care beneficiază de călătorii gratuite, precum şi copiii beneficiarilor de călătorii gratuite aflaţi în aceleaşi situaţii la alte persoane care nu beneficiază de acest drept;


	a) copii minori înfiaţi, aflaţi sub tutelă, în plasament familial sau încredinţaţi în condiţiile legii unor persoane care beneficiază de autorizaţii sau permise de călătorie, precum şi copiii beneficiarilor de autorizaţii sau permise de călătorie, aflaţi în aceleaşi situaţii la alte persoane care nu beneficiază de acest drept;


	

	3
	b) copiii minori ai beneficiarilor de călătorii gratuite, proveniţi dintr-o căsătorie anterioară şi încredinţaţi acestora prin hotărâre judecătorească definitivă şi irevocabilă;


	b) copiii minori ai beneficiarilor de autorizaţii sau permise de călătorie, proveniţi dintr-o căsătorie anterioară şi încredinţaţi acestora prin hotărâre judecătorească definitivă şi irevocabilă;


	


	0
	1
	2
	3

	4
	c) copiii minori ai beneficiarilor de călătorii gratuite care au decedat;


	c) copiii minori ai beneficiarilor  de autorizaţii sau permise de călătorie care au decedat;
	

	5
	d) copiii majori inapţi de muncă ai beneficiarilor de călătorii gratuite, inclusiv în cazul în care sunt înfiaţi, aflaţi sub tutelă, în plasament familial sau încredinţaţi, în condiţiile legii, unor persoane care beneficiază de călătorii gratuite pe calea ferată, precum şi cei aflaţi în aceeaşi situaţie la persoane care nu beneficiază de călătorii gratuite;

	d) copiii majori inapţi de muncă ai beneficiarilor de autorizaţii sau permise de călătorie , inclusiv în cazul în care sunt înfiaţi, aflaţi sub tutelă, în plasament familial sau încredinţaţi, în condiţiile legii, unor persoane care beneficiază de autorizaţii sau permise de călătorie  pe calea ferată, precum şi cei aflaţi în aceeaşi situaţie la persoane care nu beneficiază de autorizaţii sau permise de călătorie; 


	

	6
	e) soţul sau soţia cu pensie de urmaş, ai beneficiarului de călătorii gratuite care a decedat.


	e) soţul sau soţia cu pensie de urmaş, ai beneficiarului de autorizaţii sau permise de călătorie,  care a decedat.


	

	7
	
	f) copiii majori ai benficiarilor de autorizaţii sau permise de călătorie pe căile ferate române, care sunt în întreţinerea acestora, a tutorilor sau aflaţi în plasament familial, elevi sau studenţi în vârstă de până la 25 de ani, respectiv 26 de ani în cazul în care urmează studii superioare cu o durată de învăţământ mai mare de 5 ani în unităţi de învăţământ de stat sau particular acreditate.


	Preluarea prevederilor art. 7 din ordonanţă.

